

**H O T Ă R Â R E**

**privind transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a unor imobile (terenuri) situate în Municipiul Cluj-Napoca, str. Calea Turzii nr. 2 - 14**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 11 din 23.01.2015 privind transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a unor imobile (terenuri) situate în Municipiul Cluj-Napoca, str. Calea Turzii nr. 2 - 14, propus de Președintele Consiliului Județean Cluj, domnul Alin Tișe, însoțit de Referatul de aprobare cu nr. 2199/20.01.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 2196/20.01.2025 şi de Avizul cu nr. 2199 din 29.01.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Cererea Arhiepiscopiei Ortodoxe a Vadului, Feleacului şi Clujului înregistrată la Consiliul Județean Cluj cu nr. 16823 din 19 aprilie 2024, cu completările ulterioare;
* Hotărârea Consiliului Județean Cluj nr. 220/2011 privind aprobarea realizării unor obiective de investiţii pe terenul în suprafaţă totală de 2214 mp, aflat înproprietatea publică a Judeţului Cluj, situat în Municipiul Cluj-Napoca, str. Calea Turzii nr. 2 - 14, modificată prin Hotarârea Consiliului Județean Cluj nr. 66/2012;
* Hotărârea Consiliului Județean Cluj nr. 191/2015 privind emiterea acordului Judetului Cluj pentru reglementarea situatiei cadastrale a unor imobile situate in Municipiul Cluj-Napoca, Calea Turzii nr. 2 – 14;
* Hotărârea Consiliului Județean Cluj nr. 118/2016 privind emiterea acordului Județului Cluj pentru obiectivul de investiții "Centru misionar social Sfantul Apostol Andrei, grădiniță, împrejmuire proprietate, amenajare incintă, racorduri și branșamente" pe terenul situat in Municipiul Cluj-Napoca, Calea Turzii, nr. 2 – 14;

Luând în considerare prevederile:

* art. 2, art. 3 alin. (2), art. 64 – 65 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, art. 221 – 222, art. 224 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143/2016, republicată 2;

În conformitate cu prevederile:

* art. 87 alin. (5), art. 285 lit. a) și c), art. 289 și ale art. 361 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 și ale art. 4 din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007;
* art. 24 alin. (3) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Ordonanței Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* Ordinului Directorului General al Agenției Naționale de Cadastru și Publicitate Imobiliară nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, cu modificările și completările ulterioare;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă trecerea din domeniul public în domeniul privat al Județului Cluj a imobilelor (terenuri) în suprafață totală de 2214 mp, situate în Municipiul Cluj-Napoca, Calea Turzii nr. 2 – 14, identificate în Cărțile funciare nr. 321147, nr. 321137, nr. 321179, nr. 321146, nr. 321178 și nr. 321136 Cluj-Napoca.

**Art. 2.** Se aprobă transmiterea, fără plată, din proprietatea privată a Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilelor (terenuri) situate în Municipiul Cluj-Napoca, Calea Turzii nr. 2 – 14 identificate după cum urmează:

1. terenul în suprafață de 439 mp, înscris în Cartea funciară numărul 321136 Cluj-Napoca, având număr cadastral 321136;
2. terenul în suprafață de 53 mp, înscris în Cartea funciară numărul 321137 Cluj-Napoca, având număr cadastral 321137;
3. terenul în suprafață de 956 mp, înscris în Cartea funciară numărul 321146 Cluj-Napoca, având număr cadastral 321146;
4. terenul în suprafață de 72 mp, înscris în Cartea funciară numărul 321147 Cluj-Napoca, având număr cadastral 321147;
5. terenul în suprafață de 625 mp, înscris în Cartea funciară numărul 321178 Cluj-Napoca, având număr cadastral 321178;
6. terenul în suprafață de 69 mp, înscris în Cartea funciară numărul 321179 Cluj-Napoca, având număr cadastral 321179.

**Art. 3. (1)** Arhiepiscopia Ortodoxă a Vadului, Feleacului și Clujului nu poate înstrăina imobilele precizate la art. 2 timp de 30 de ani de la data dobândirii dreptului de proprietate, sub sancțiunea nulității prezentei hotărâri, în conformitate cu dispoziţiile art. 4 din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007.

**(2)** În temeiul dispoziţiilor art. 4 din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007, sub sancțiunea nulității absolute a prezentei hotărâri, Arhiepiscopia Ortodoxă a Vadului, Feleacului și Clujului este obligată să mențină, pentru o perioada de 30 ani, destinația imobilelor aprobată prin art. 2 din Hotărârea Consiliului Județean Cluj nr. 118/2016, respectiv ”Centru misionar-social Sfântul Apostol Andrei, grădiniţă, împrejmuire proprietate, amenajare incintă, racorduri şi branşamente".

**Art. 4. (1)** Se emite acordul Judeţului Cluj pentru intabularea în cartea funciară a dreptului de proprietate asupra imobilelor prevăzute la articolul 1 pe numele și în favoarea Arhiepiscopiei Ortodoxe a Vadului, Feleacului și Clujului, cu interdicția de a înstrăina şi/sau schimba destinaţia imobilului timp de 30 de ani de la data dobândirii dreptului de proprietate.

**(2)** Prezenta hotărâre face dovada transmiterii cu titlu gratuit a proprietăţii asupra imobilelor conform prevederilor articolului 2 și are forţa probantă a unui înscris autentic.

**(3)** Îndeplinirea formalităţilor de publicitate imobiliară cade în sarcina beneficiarului transmiterii proprietății conform prevederilor prezentei hotărâri.

**Art. 5.** La data comunicării prezentei hotărâri, la poziția nr. crt. 30, coloanele 3, 5, și 6 din Anexa nr. 1 ”Inventarul bunurilor care aparţin domeniului public al Judeţului Cluj, aflate în administrarea Consiliului Judeţean Cluj” la Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Judetului Cluj, cu modificările și completările ulterioare, se modifică și au următorul cuprins:

1. coloana 3: “Municipiul Cluj-Napoca, Calea Turzii nr. 2 - 14, în suprafaţă de 1.385 mp, identificat astfel: S=761 mp - nr. cadastral: 321139, S=56 mp - nr. cadastral: 321140, S=551 mp - nr. cadastral: 321166, S=17 mp - nr. cadastral: 321167”
2. coloana 5: “3.890.622 lei”
3. coloana 6: ”Hotărârea C.J.C. nr. 14/2001; CF nr. 321139, nr. 321140, nr. 321166, nr. 321167 Cluj-Napoca”.

**Art. 6.** La data comunicării prezentei hotărâri se abrogă:

1. Hotărârea Consiliului Județean Cluj nr. 220/2011 privind aprobarea realizării unor obiective de investiţii pe terenul în suprafaţă totală de 2214 mp, aflat înproprietatea publică a Judeţului Cluj, situat în Municipiul Cluj-Napoca, str. Calea Turzii nr. 2 - 14", modificată prin Hotărârea nr. 66/2012.
2. Art. 3 din Hotărârea Consiliului Județean Cluj nr. 118/2016 privind emiterea acordului Județului Cluj pentru obiectivul de investiții "Centru misionar social Sfantul Apostol Andrei, grădiniță, împrejmuire proprietate, amenajare incintă, racorduri și branșamente" pe terenul situat in Municipiul Cluj-Napoca, Calea Turzii, nr. 2 – 14.

**Art. 7.** Cu ducerea la îndeplinire a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 8.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; Arhiepiscopiei Ortodoxe a Vadului, Feleacului și Clujului, precum şi Prefectului Judeţului Cluj, şi se aduce la cunoştinţa publică prin afişarea la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 13 din 29 ianuarie 2025**

*Prezenta hotărâre a fost adoptată cu 30 de voturi “pentru”,* *iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*